Amon Laca (tchanson)

Pôve tiesse, lomêye eto Amon Lacac’ esteut on ptit botike k’ ene troye n’ î åreut nén rtrové ses djonnes, e payis d’ Vervî (esplikêye da Guy Cabay a Lucien Mahin, Al coine do bwès, 1998)., c’ est ene rilomêye tchanson da Guy Cabay (cåzaedje, air et tchantaedje).

Elle a stî fwaite e 1978. Pu resse rimetowe sol sitroete plake « the biesse tof » (diviè 1995).

 Tinme 
l est dné dins l’ prumire fråze : 
A foice di m' escoler pask' i faleut tot cnoxhe po viker, on m' a hati l' cervea.

Adon vént tote ene riguilete di sinonimes po mostrer åk k' est cou dzeu cou dzo.

Insi, c' est ene critike di l' acsegnmint "bôratif", ki les parints veyént voltî et les mwaisses pratiker el deujhinme mitan do 20inme sieke.

 Cåzaedje 
I.A foice di m' escoler pask' i faleut tot cnoxhe po viker,
on m' a hati l' cervea.N a-st ene årmêye d' idêyes ki minèt bacara, sins s' arester,
Dj' a l' tiesse come on saeyea.
ResploeDji croe k' il î fwait co pé k' amon Laca (sacwants côps)
II.A! ké tricbale !, a! ké micmak ! a! ké vôtion! 
A! ké bazår! a! ké cayon!A! ké maxhisse! i m' shonne ki m' tiesse a mezåjhe d' on bon côp d' ramon.
Resploe
Dji croe k' il î fwait co pé k' amon Laca (sacwants côps)
Asteure il î fwait co pé k' amon Laca (sacwants côps)
III.
Pôve tiesse, a t' voleur trop bén fé, on t' a goirdjî, disk' a t' fé peterD' ene kiriyele d' amålvåts.
Faleut tot ahopler, tot etonler, n' rén leyî passer; Faleut-st infler l' cervea... et co on pô pus, et co on pô pus.
Resploe
Asteure il î fwait co pé k' amon Laca (sacwants côps)
A ké tricbale !, a ké micmak ! a ké vôtion! a ké bazår! a ké cayon!A ké maxhisse! i m' shonne ki m' tiesse a mezåjhe d' on bon côp d' ramon.
Dji croe k' il î fwait co pé k' amon Laca (sacwants côps)
Asteure il î fwait co pé k' amon Laca (sacwants côps).Tecse e scrijhaedje Feller divins Wallonnes 3/2017 p. 10

 Muzike 
Li stîle Gui Cabay si voet på repetaedje do resploe, ki sereut covite taenant s' i n' esteut nén sotnou pa ene muzike a môde braezilyinne.

 Corwaitaedje 
 Baptiste Frankinet, Wallon ou portugais? «Pôve tièsse» de Guy Cabay; Wallonnes 3/2017 p. 9-13


 Mwaisse tchantaedje

 Sourdant 

Categoreye:Tchansons e walon
Categoreye:Acsegnmint